Poštovani,

prijevoz učenika odvija se prema čl. 69 "Zakona o odgoju i obrazovanju u osnovnoj i srednjoj školi", te čl. 36 i 37 "Državnog pedagoškog standarda osnovnoškolskog sustava odgoja i obrazovanja".

**Članak 69** "**Zakona o odgoju i obrazovanju u osnovnoj i srednjoj školi**" glasi:

**(1) Osnivač je dužan organizirati prijevoz učenicima razredne nastave (1. – 4. razred) koji imaju adresu stanovanja udaljenu od škole najmanje tri kilometra.
(2) Osnivač je dužan organizirati prijevoz učenicima predmetne nastave (5. – 8. razred) koji imaju adresu stanovanja udaljenu od škole najmanje pet kilometara.**

**Članci 36 i 37** "**Državnog pedagoškog standarda osnovnoškolskog sustava odgoja i obrazovanja**":

**Članak 36.**

(1) Radi veće sigurnosti učenika **u okolnostima posebnih prometnih uvjeta**, ***u naseljima bez javnog prijevoza*, s prometnicama bez nogostupa, može se** osigurati prijevoz učenicima bez obzira na udaljenost.
(2) Za učenike s teškoćama osigurava se prijevoz bez obzira na udaljenost od mjesta stanovanja do škole te pratitelj kad je on nužan zbog vrste i stupnja teškoće.

**Članak 37.**

(1) Dnevno vrijeme koje učenik provede u prijevozu od kuće do škole te u povratku do kuće ne smije biti dulje od 2 sata.
(2) Škola je dužna osigurati organizirani boravak učenicima koji iz objektivnih razloga dolaze prijevremeno u školu, odnosno u školi čekaju prijevoz do kuće.
(3) S ciljem racionalizacije prijevoza učenika škola može imati vlastito vozilo za prijevoz učenika.

Kako je udaljenost Popovečke ulice u Kraljevečkim Novakima (upisno područje susjedne škole - Sesvetska Sela) od škole manja od 3km, vidljivo je da "Gradski ured" i ZET osiguravaju učenicima prijevoz prema "Državnom pedagoškom standardu", redovnom autobusnom ZET-ovom autobusnom linijom 269 Borongaj - Sesvetski Kraljevec.

Još moramo napomenuti da bismo izmjenom trase povećali vrijeme vožnje, a kako školski autobus za školu Sesvetski Kraljevec prevozi učenike iz dva pravca, to bi ovakva izmjena uticala i na vrijeme obrta, koje je i danas u nekim polascima na granici provedivog. Osim toga, preuzimanjem novih putnika i ponuđeni kapaciteti bi postali upitni, pa bi vjerojatno u pojedinim polascima broj sjedećih mjesta bio nedovoljan.

Zbog nabrojanog nažalost nismo u mogućnosti udovoljiti Vašem traženju.

S poštovanjem - Kalafatić, uz odobrenje Direktora poslovnog područja promet Stjepana Tokića, dipl. inž.